Rosko

Rosko (distaget ) a zo ur gumun eus Bro-Leon, e departamant Penn-ar-Bed e Breizh.
 Douaroniezh 
 Emañ Rosko war aod Bae Montroulez war al ledenez a zo e harz er C'hornôg hag e-tal Mor Breizh. E-tal Rosko emañ Enez Vaz. Roc'hellek eo ar mor en Norzh, met digor eo d'ar Reter ha staliet ez eus bet ur porzh nevez e Bloskon.
Reier dirak Rosko : Karreg ar Gwin, Roc'h Zu, Karreg Morvan ... 

 Istor 
 A-raok an Dispac'h gall e oa Rosko un drev e parrez Minic'hi-Leon (Kastell-Paol). E 1790 e voe rannet ar barrez kozh d'ober div gumun, Kastell-Paol ha Rosko. Distaget e voe Santeg diouzh kumun Rosko d'ar 4 a viz Eost 1920 da vont d'ober ur gumun anezhi hec'h-unan.

 Distrujet e voe ar porzh e 1375 gant ar c'hont Arundel. Adsavet e voe e-kichen Kroaz-Vaz e-lec'h m'emañ hiziv.

 Eus 1522 betek 1545-1550, savidigezh an iliz katolik.
 E 1548, Mary Stuart, rouanez Bro-Skos (d'an oad a zaouzek vloaz), a zouaras e Rosko evit mont da zimeziñ gant an Daofin Frañsez II.
 Dispac'h Gall 
 E 1790 e teuas Rosko da vezañ ur gumun dizalc'h diouzh Kastell-Paol.
 Dekred eus ar 26 a viz Du 1790 war al le ret: e penn-kentañ 1791 e voe nac'het al le ouzh ar Roue, ar vro hag al lezennoù gant Boutin, kureKristof Jezegoù, Hor Bro e-pad ar Revolusion, Ti-moullañ Ar Bobl, Karaez, 1915, pajenn 47.

 Brezel-bed kentañ  
 Mervel a reas 157  gwaz eus ar gumun abalamour d'ar brezel, eleze 2,92% ag ar boblañs hervez an niveradeg bet graet e 1911Memorial Genweb.
 Eil brezel-bed  
 Mervel a reas 42 zen ag ar gumun abalamour d'ar brezelMemorial Genweb hag ur soudard d'ar 6 a viz C'hwevrer 1946 el lu gall a oa o terc'hel AlamagnFichenn hiniennel - Memorial Genweb.
 Brezelioù didrevadennañ 
 Brezel Indez-Sina 
 Mervel a reas eizh milour eus ar gumunMemorial Genweb.
 Brezel Aljeria 
 Mervel a reas daou vilour eus ar gumunMemorial Genweb.

 Brezhoneg 
 Ar Brezoneg er Skol 
 1934-1936: ar c'huzul-kêr a savas a-du gant ar mennad skignet gant al luskad Ar Brezoneg er Skol (ABES) evit kelennadurezh ar brezhoneg er skolMarsel Guieysse, La langue bretonne : ce qu'elle fut, ce qu'elle est, ce qui se fait pour elle et contre elle, pajenn 265, Kemper, Nouvelles Éditions Bretonnes, 1936 .
 Ya d'ar brezhoneg 
 D'ar 4 a viz Du 2008 e oa bet votet ar garta Ya d'ar brezhoneg gant kuzul-kêr ar gumun.
 Deskadurezh 
 Klasoù divyezhek a zo eno abaoe 2002. 
 E distro-skol 2024 e oa 30 skoliad enskrivet er c'hlasoù divyezhek (17,7 % eus skolidi ar gumun evit a sell ouzh ar c'hentañ derez)Ofis ar Brezhoneg.

 Monumantoù ha traoù heverk 

 Iliz katolik Intron-Varia Kroaz Vaz savet etre 1522 betek 1545-1550 (gotek hag Azginivelezh).
 Ti "Mary Stuart" ha tiez eus ar -.
 Listri-pesked (pe akwariom) hag arnodva bevoniel ha moroniel.
 Leandi ar Gapusined (e-lec'h ma c'helled gwelet ur wezenn-fiez kozh-kozh, 1621, bet diskaret, siwazh).
 Mirdi ar Brezel 1939-1945.
 Bez-brezel ar C'hommonwealth e bered ar gumun 
+ Bro Niver a soudarded 24px Zeland-Nevez1 aerluHollad1
Karrnijour e oa en aerlu Zeland-Nevez (Royal New Zealand Air Force). E anv a oa Frank William McDowell Stout. Marvet eo d'an 18 a viz Even 1944, e-pad an Eil brezel bedCemeteries of the Second World War, 1939-1945.

 Emdroadur ar boblañs abaoe 1962 

 Melestradurezh 

 Tud 
 ar Joniged.
Tud ganet eno
 1647 : Gwilherm Rousel, geriadurour.
 1729 : Paskal Kerenveier, skrivagner.
Tud marvet eno
 1750 : Gregor Rostrenenn, geriadurour.

 Roudoù el lennegezh 
 Tristan Corbière, ar barzh gallek, en deus bevet e Rosko ha savet en deus ur varzhoneg diwar-benn paotred Rosko.
 "Paotred Rosko", ur ganaouenn brudet-kenañ ("Rosko, sko mibin, sko kalet, sko ato").
 E Rosko e savas Alexandre Dumas e oberenn diwezhañ, Geriadur meur ar gegin (embannet e 1873).

 Gevelliñ 
 Bro Kêr Abaoe border|25px Bro-Saoz Great Torrington (Devon) 1975 border|25px Bro-C'hall Auxerre1978 border|25px Savoia Praz-sur-Arly 2010

Sport
Tro Bro-C'hall war varc'h-houarn
 14 a viz Gouere 1998 : 3e tennad-hent Tro Bro-C'hall etre Rosko hag an Oriant; trec'h eo Jens Heppner (Alamagn).

 Liammoù diavaez 

 Rosko war lec'hienn Geobreizh
  Lec'hienn Ti an Douristed
 Lec'hienn diwar-benn buhez Rosko
 Akwarelloù Rosko

 Notennoù ha daveoù 

Rummad:Kumunioù Penn-ar-Bed
Rummad:Kumunioù Bro-Leon
Rummad:Ar Brezoneg er Skol
Rummad:Bezioù-brezel ar C'hommonwealth e Penn-ar-Bed
Rummad:Porzhioù Breizh